open-index/open-wikipedia-markdown huggingface dataset:
वांचो भाषा

**वांचो** (वांचो) ही ईशान्य भारतातील कोन्याक भाषा आहे. वांचो ही आग्नेय लाँगडिंग जिल्ह्यातील ३६ गावे, तिरप जिल्हा, अरुणाचल प्रदेश, तसेच आसाम आणि नागालँड ( *एथनोलॉग*  प्रमाणे) मध्ये बोलली जाते. या भाषेला बनपारा नागा, जोबोका, जोकोबा देखील नाव आहेत.

## लोक 
प्रामुख्याने भारताच्या अरुणाचल प्रदेश राज्यात २०११ च्या  जनगणनेनुसार ५६,८६६ लोकसंख्या असलेले वांचो लोक ही भाषा बोलतात . अल्पसंख्याक असूनही, या रहिवाशांची विधी, औपचारिक प्रथा, धर्म आणि वांचोच्या विविध बोलींसह समृद्ध संस्कृती अजुनही जिवंत आहे. 
[मध्यवर्ती|इवलेसे|179x179अंश| [भारतीय रुपया|भारतीय रुपयासारखे(₹) वांचो ङुन चिन्ह, ]]

## पोटभाषा 
*एथनोलॉग*  प्रमाणे वांचोच्या पुढील प्रमाणे पोटभाषा आहेत.

* चांङनोई
* बोर मुथुन (बोर मुटोनिया)
* होरू मुथुन
* कुलुंग मुथुन (मिथन)

या प्रदेशातील वरच्या आणि खालच्या भागात बोलल्या जाणाऱ्या बोलींमध्ये लक्षणीय फरक आहे.

## लेखन 
वांचो भाषा साधारणपणे देवनागरी किंवा लॅटिन लिपीमध्ये लिहिले जाते. २००१ आणि २०१२ दरम्यान, शिक्षक बनवांग लोसू यांनी वांचो लिपी म्हणून एक अनन्य वर्णमाला  तयार केली जी काही शाळांमध्ये शिकवली जाते.  २०१९ मध्ये, ही लिपी अधिकृतपणे युनिकोड १२.० मध्ये प्रकाशित करण्यात आली. 

## संदर्भ 
* रॉबिन्स बर्लिंग आणि मनकाई वांगसू (1998) "वांचो फोनोलॉजी आणि शब्द सूची", *तिबेटो-बर्मन क्षेत्राचे भाषाशास्त्र* 21.2.

वर्ग:भारतातील लुप्तप्राय भाषा
वर्ग:साल भाषा
वर्ग:आसाममधील भाषा
टांझानियाच्या ट्वेंटी-२० आंतरराष्ट्रीय क्रिकेट खेळाडूंची यादी

ही **टांझानियाच्या ट्वेंटी-२० आंतरराष्ट्रीय क्रिकेट खेळाडूंची यादी** आहे.

एप्रिल २०१८ मध्ये, आयसीसीने त्याच्या सर्व सदस्यांना पूर्ण ट्वेंटी-२० आंतरराष्ट्रीय (टी२०आ) दर्जा देण्याचा निर्णय घेतला.  त्यामुळे, १ जानेवारी २०१९ नंतर टांझानिया आणि इतर आयसीसी सदस्यांमध्ये खेळलेले सर्व ट्वेंटी-२० सामने पूर्ण टी२०आ दर्जा मिळण्यास पात्र आहेत. टांझानियाने त्यांचे पहिले टी२०आ सामने नोव्हेंबर २०२१ मध्ये किगाली येथे २०२१ आयसीसी टी-२० विश्वचषक आफ्रिका पात्रता स्पर्धेदरम्यान खेळले.

या यादीमध्ये टांझानिया क्रिकेट संघाच्या सर्व सदस्यांचा समावेश आहे ज्यांनी किमान एक टी२०आ सामना खेळला आहे. सुरुवातीला प्रत्येक खेळाडूने त्याची पहिली ट्वेंटी-२० कॅप जिंकली त्या क्रमाने त्याची मांडणी केली जाते. जिथे एकाच सामन्यात एकापेक्षा जास्त खेळाडूंनी त्यांची पहिली ट्वेंटी-२० कॅप जिंकली, त्यांची नावे आडनावानुसार वर्णक्रमानुसार सूचीबद्ध केली जातात.

## खेळाडूंची यादी
:*२६ सप्टेंबर २०२४ पर्यंतची आकडेवारी बरोबर आहे.*

## संदर्भ
*
टांझानिया
रसेल (कॅन्सस)

**रसेल** हे अमेरिकेच्या कॅन्सस राज्यातील रसेल काउंटीमधील सगळ्यात मोठे शहर आणि प्रशासकीय केन्द्र आहे. २०२० च्या जनगणनेनुसार येथील लोकसंख्या ४,४०१ इतकी होती. 

१८६५ साली बटरफील्ड ओव्हरलँड डिस्पॅच या घोडे आणि घोडागाडीद्वारे टपाल आणि मालवाहतूक करणाऱ्या कंपनीने आत्ताच्या रसेलच्या जागेजवळ फॉसिल क्रीक नावाचे स्थानक बांधले. १८६७मध्ये कॅन्सस पॅसिफिक रेल्वेने या स्थानकाच्या उत्तरेस फॉसिल क्रीक नावाचे स्वतःचे स्थानक बांधले. त्याच वर्षी, कॅन्सस विधानमंडळाने आजूबाजूचा परिसर रसेल काउंटी म्हणून जाहीर केला केला. १८७१ साली विस्कॉन्सिनच्या रिपन येथून आलेल्या लोकांनी फॉसिल स्थानकाजवळ कायमस्वरूपी वसाहत स्थापन केली आणि त्याला काउंटीचे **रसेल** असे नाव दिले.  १८७२मध्ये रसेल शहर हे काउंटीचे तात्पुरते प्रशासकीय केन्द्र होते. 

शेजारच्या बंकर हिलशी दोन वर्षे घातलेल्या वादानंतर १८७४मध्ये रसेल कायमस्वरूपी प्रशासकीय केन्द्र झाले बनले.  

१९२३ साली रसेल काउंटीमध्ये पहिली खनिज तेल विहीर रसेलच्या पश्चिमेला खोदण्यात आली. त्यानंतर १९३० च्या दशकापर्यंत खनिज तेल काढण्याच्या व्यवसायाची भरभराटझाली. आजही पेट्रोलियम उत्पादन हा स्थानिक अर्थव्यवस्थेचा मुख्य भाग आहे. 

१९९० च्या दशकाच्या मध्यात अमेरिकेच्या राष्ट्राध्यक्षपदासाठी निवडणूक लढविणाऱ्या अमेरिकेच्या सेनेटर बॉब डोल आणि आर्लेन स्पेक्टर यांचे मूळ गाव म्हणून रसेलला देशभर प्रसिद्धी मिळाली.  डोल यांचा जन्म रसेलमध्ये झाला आणि त्यांची कारकीर्द येथेच झाली. शेवटपर्यंत रसेल हे त्यांचे अधिकृत निवासस्थान होते. 
उजवे|इवलेसे| पेट्रोलियम ड्रिलिंग हा स्थानिक अर्थव्यवस्थेचा एक प्रमुख घटक आहे.
रसेलची अर्थव्यवस्था प्रामुख्याने शेतीप्रधान असून गहू आणि इथेनॉल उत्पादन सुविधांवर आधारित आहे. रसेल काउंटी कॅन्ससमधील प्रमुख पेट्रोलियम उत्पादक काउंट्यांपैकी एक आहे. 

रसेल म्युनिसिपल विमानतळ यूएस ४० च्या एका समांतर मार्गाृवर शहराच्या आग्नेयेस स्थित आहे.  सार्वजनिक मालकीच्या या विमानळावर एक काँक्रीट आणि एक माती/गवताची अशा दोन धावपट्ट्या आहेत. हा विमानतळ खाजगी विमानवाहतूकीसाठी वापरला जातो. 

युनियन पॅसिफिक रेल्वेचा मालवाहतूक मार्ग कॅन्सस पॅसिफिक (KP) लाइन नावाने रसेल मधून पूर्व-पश्चिम असा जातो. 

## उल्लेखनीय लोक 
## जवळची गावे 
* गोऱ्हॅम
* बंकर हिल

## संदर्भ 
वर्ग:कॅन्ससमधील शहरे
वर्ग:रसेल काउंटी (कॅन्सस)
वर्ग:इ.स. १८७१ मधील निर्मिती
महाराष्ट्रातील द्रुतगतीमार्गांची यादी

ही **महाराष्ट्रातील द्रुतगतिमार्गांची यादी** आहे.

## राज्य द्रुतगतीमार्ग 
राज्य द्रुतगतीमार्गांना राज्याच्या अंतर्गत भागांना जोडण्यासाठी महाराष्ट्र सरकार आणि भारत सरकारकडून निधी दिली जाते. हे द्रुतगतिमार्ग प्रवासाचा वेळ कमी करतात, ज्यामुळे अधिक कार्यक्षम प्रवास होतो आणि इंधनाची बचत होते. हया दृअगतिमार्गांमुळे ग्रामीण भागांत वस्तू-वितरण प्रक्रिया जास्तं वेगाने आणि कार्यक्षम पद्धतीने होऊ शकते. हे द्रुतगतिमार्ग राष्ट्रीय द्रुतगती मार्ग प्रणालीचा भाग नाहीत, परंतु ते राज्य प्राधिकरण किंवा राष्ट्रीय प्राधिकरणाद्वारे चालवले जाऊ शकतात. 

## बायपास द्रुतगतिमार्ग 
शहरातील वाहतूक आणि गर्दी टाळण्यासाठी बायपासद्रुतगतिमार्ग बांधण्यात आले. यामध्ये वर्तुळाकार मार्ग, बायपास, मुक्तमार्ग आणि उन्नत रस्ते यांचा समावेश असू शकतो जे पूर्णपणे शहरामध्ये किंवा दोन शहरांमध्ये अस्तित्वात आहेत. हे द्रुतगती मार्ग जड वाहतुकीला बाहेरील भागात निर्देशित करतात आणि शहरातील रस्ते वाहतूक मुक्त करतात. यामुळे बाहेरील रहदारी शहराच्या आत जाण्याऐवजी थेट शहरातून जाऊ शकते.

## बांधकामाधीन द्रुतगतीमार्ग 
## प्रस्तावित द्रुतगतिमार्ग 
## संदर्भ 
वर्ग:महाराष्ट्रातील द्रुतगतीमार्ग
वर्ग:महाराष्ट्रामधील वाहतूक
गोऱ्हॅम (कॅन्सस)

**गोऱ्हॅम** हे अमेरिकेच्या कॅन्सस राज्यातील रसेल काउंटीमधील एक छोटे गाव आहे.  २०२० च्या जनगणनेनुसार येथील लोकसंख्या ३७६ होती. 

फिलाडेल्फिया आणि लँकेस्टरमधून पश्चिमेकडे निघालेल्या पेनसिल्व्हेनिया डच लोकांना विल्सन येथे जागा न मिळाल्याने ते तसेच पुढे पश्चिमेस आले व सध्याच्या गोऱ्हॅम गावाच्या ठिकाणी त्यांनी १८७२मध्ये वस्ती केली. पुढे इलिनॉयमधील एलायजा डॉज गोऱ्हॅमने १८७९ मध्ये या गावाची आखणी करून त्याला आपले नाव दिले. त्यावेळा त्याने तेथे कॅथोलिक चर्च आणि स्मशानभूमीसाठी जमीन दिली आणि किराणा दुकान, धान्य लिफ्ट, टपालकार्यालय, लाकडाची वखार आणि कोळशाच्या वखारीसह अनेक व्यवसाय सुरू केले.

१९२० च्या दशकात रसेल काउंटीमध्ये खनिज तेल सापडल्यावर गोऱ्हॅमची भरभराट सुरू झाली. टेक्साको, स्टॅनॉलिंड, आणि सोहायो या कंपन्यांनी येथे तेल काढण्याचे काम सुरू केले. त्यावेळी येथे शाळाही बांधण्यात आल्या.  तेल संपल्यावर येथील आर्थिक रया गेली व आता गोऱ्हॅम मुख्यत्वे शेतीकेंद्रित गाव आहे 

## जवळची गावे 
* व्हिक्टोरिया
* हेस
* रसेल

## संदर्भ 
वर्ग:कॅन्ससमधील शहरे
वर्ग:रसेल काउंटी (कॅन्सस)
वर्ग:इ.स. १८७९ मधील निर्मिती
बंकर हिल (कॅन्सस)

**बंकर हिल** हे अमेरिकेच्या कॅन्सस राज्यातील रसेल काउंटीमधील एक छोटे गाव आहे.  २०२० च्या जनगणनेनुसार येथील लोकसंख्या १०३ होती 

जे.बी. कॉर्बेट आणि व्हॅलेंटाईन हार्बाओ या ओहायोमधून येथे आलेल्या लोकांनी १८७१ च्या उन्हाळ्यात कॅन्सस पॅसिफिक रेल्वेवर बंकर हिलची स्थापना केली.   येथे बटरफिल्ड ओव्हरलँड डिस्पॅच या टपाल व मालवाहतूक करणाऱ्या कंपनीच्या स्थानकाचे नाव दिले गेले.  रसेल काउंटी प्रशासकांनी १८७२मध्ये बंकर हिलला काउंटीचे प्रशासकीय केन्द्र घोषित केले परंतु दोन वर्षांनंतर झालेल्या मतदानामुळी शेजारचे रसेल शहर काउंटीचे प्रशासकीय केन्द्र झाले. यासह बंकर हिलमधील मोठ्या प्रमाणातील रहिवाशांनी रसेलला स्थलांतर केले व त्यामुळे बंकर हिलची वाढ खुंटली. तरीही १८८३मध्ये येथे एक हॉटेल, पिठाची गिरणी आणि अनेक दुकाने यांसह अनेक व्यवसाय उभे राहिले होते.

## जवळची गावे 
* रसेल
* डोरान्स

## संदर्भ 
वर्ग:कॅन्ससमधील शहरे
वर्ग:रसेल काउंटी (कॅन्सस)
वर्ग:इ.स. १८७१ मधील निर्मिती
पक्षीराजा स्टुडिओज

**पक्षीराजा स्टुडियो** हा १९४५ मध्ये एसएम श्रीरामुलू नायडू यांनी स्थापन केलेला कोइंबतूर, तमिळनाडू मधील मोशन पिक्चर स्टुडियो होता. स्टुडियोने मुख्यत्वे तमिळ, तेलुगू, हिंदी आणि मल्याळम भाषांमध्ये चित्रपटांची निर्मिती केली, तसेच एक कन्नड चित्रपटही बनवला. स्टुडियोमध्ये १९५० आणि १९६० च्या दशकाच्या सुरुवातीस मोठे चित्रपट होते आणि काही ब्लॉकबस्टरसाठी ते प्रसिद्ध आहेत.

१९५५ मधील दिलीपकुमार व मीना कुमारी यांच्या*आझाद* चित्रपटासाठी त्यांना फिल्मफेर सर्वोत्तम चित्रपट पुरस्कार नामांकन मिळाले.

## संदर्भ 
वर्ग:बॉलीवूड
वर्ग:इ.स. १९४५ मधील निर्मिती
वर्ग:इ.स. १९७२ मधील समाप्ती
वर्ग:चित्रपट निर्मिती कंपन्या
चित्रालय (चित्रपट निर्मिती कंपनी)

**चित्रालय**  ही १९६० च्या दशकाच्या सुरुवातीला स्थापन झालेली भारतीय चित्रपट निर्मिती कंपनी आहे. याने तमिळ आणि हिंदी भाषेत चित्रपटांची निर्मिती केली, ज्यापैकी बहुतेक सी.व्ही. श्रीधर यांनी दिग्दर्शित केले होते. कंपनीची स्थापना श्रीधर, पटकथा लेखक गोपू (नंतर चित्रालय गोपू म्हणून ओळखले गेले), सिनेमॅटोग्राफर ए. व्हिन्सेंट आणि स्थिर छायाचित्रकार तिरुची अरुणाचलम यांनी केली होती. १९६३ मधील हिंदी चित्रपट *दिल एक मंदिर* साठी त्याला फिल्मफेर सर्वोत्तम चित्रपट पुरस्कार  नामांकन मिळाले होते.

## संदर्भ 
वर्ग:चित्रपट निर्मिती कंपन्या
वर्ग:इ.स. १९६० मधील निर्मिती
प्रसाद स्टुडिओज

**प्रसाद स्टुडियो** आणि **प्रसाद फिल्म लॅब** हे चलचित्र, पोस्ट-प्रॉडक्शन स्टुडियो आहेत ज्याचे मुख्यालय चेन्नई येथे आहे. ह्याची स्थापना प्रसाद ग्रुपने १९५६ मध्ये केली होती. स्टुडियोने तेलगू, तमिळ, कन्नड, मल्याळम आणि हिंदी भाषांमध्ये १५० हून अधिक चित्रपटांची निर्मिती केली आहे.

हैदराबाद, मुंबई, चेन्नई, बंगलोर, तिरुवनंतपुरम, भुवनेश्वर आणि कोलकाता यासह भारतातील सर्व प्रमुख चित्रपट निर्मिती केंद्रांमध्ये १२ वितरण कंपन्या हा समूह भारतातील पोस्ट-प्रॉडक्शन सुविधांच्या सर्वात मोठ्या शृंखलांपैकी एक आहे. त्यांची परदेशात उपस्थिती आहे: सिंगापूर, दुबई आणि युनायटेड स्टेट्स.

याने नऊ वेळा सर्वोत्कृष्ट प्रोसेसिंग लॅबसाठी केरळ राज्य चित्रपट पुरस्कार जिंकला आहे. १९५९ मधील हिंदी चित्रपट छोटी बहन साठी ह्याला फिल्मफेर सर्वोत्तम चित्रपट पुरस्कार नामांकन मिळाले होते.

## संदर्भ 
वर्ग:चित्रपट निर्मिती कंपन्या
वर्ग:इ.स. १९६५ मधील निर्मिती
मुक्ता आर्ट्स

**मुक्ता आर्ट्स लिमिटेड** ही एक मुंबई मधील भारतीय चलचित्र निर्मिती कंपनी आहे. १९७८ मध्ये स्थापन झालेली ही कंपनी सिनेमा आणि सर्जनशील कलांचे उत्पादन, वितरण, प्रदर्शन करते ज्यात दूरदर्शन मालिका, वेब मालिका आणि माहितीपट देखील आहे. रोखे बाजारावर सूचीबद्ध झालेली ही पहिली हिंदी चित्रपट निर्मिती कंपनी आहे. मुक्ता आर्ट्स लिमिटेडने आजपर्यंत हिंदी आणि इतर भाषांमध्ये ४२ चित्रपटांची निर्मिती आणि सहनिर्मिती केली आहे. मुक्ता मूव्हीज डिस्ट्रिब्युटर्स या  नावाखाली ४०० हून अधिक चित्रपट वितरित केले आहेत. २०१२ मध्ये त्याने प्रदर्शन क्षेत्रात प्रवेश केला आणि मुक्ता ए२ सिनेमा या नावाने मल्टिप्लेक्स थिएटर्सची स्वतःची शृंखला सुरू केली, जी आता भारतातील १८ ठिकाणी आहे.

२४ ऑक्टोबर १९७८ रोजी चित्रपट दिग्दर्शक-निर्माते सुभाष घई यांनी स्वतःची चित्रपट निर्मिती कंपनी मुक्ता फिल्म्स  स्थापन केली आणि *कर्ज* नावाच्या चित्रपटाची निर्मिती केली. १९८२ मध्ये, सुभाष घई यांनी मुक्ता आर्ट्स प्रायव्हेट लिमिटेड म्हणून एक नवीन स्वतंत्र कंपनी स्थापन केली आणि २००० पर्यंत *हिरो*, *कर्मा*, *राम लखन*, *सौदागर*, *त्रिमूर्ती*, *खलनायक*, *परदेस* आणि *ताल* यासह अनेक चित्रपटांची निर्मिती आणि दिग्दर्शन केले.

मुक्ता आर्ट्स ही तिच्या *ताल*  चित्रपटाद्वारे चित्रपट विमा सुरक्षित करण्याची प्रथा स्थापित करणारी पहिली भारतीय चित्रपट निर्मिती कंपनी ठरली. या विम्याला आता "सिने मुक्ता विमा" असे नाव देण्यात आले आहे.

## फिल्मोग्राफी 
## संदर्भ 
वर्ग:बॉलीवूड
वर्ग:इ.स. १९७८ मधील निर्मिती
वर्ग:महाराष्ट्रामधील चित्रपट निर्मिती कंपन्या
सोलो लेव्हलिंग मालिकेच्या भागांची यादी

सोलो लेव्हलिंग ही चुगोंगच्या त्याच नावाच्या दक्षिण कोरियन वेब कादंबरीवर आधारित ॲनिमे टेलिव्हिजन मालिका आहे. याची निर्मिती ए-१ पिक्चर्सने केली आहे आणि शुन्सुके नाकाशिगे यांनी दिग्दर्शित केले आहे. याचे पटकथा नोबोरू किमुरा यांनी लिहिली आहे. टोमोको सुडो यांनी पात्रांची रचना केली आहे आणि हिरोयुकी सावनो यांनी संगीत दिले आहे.  पहिला भाग डिसेंबर २०२३ मध्ये टोकियो, सोल, लॉस एंजेलस, भारत आणि युरोप येथे प्रदर्शित करण्यात आला.

क्रंचीरोलला आशियाच्या बाहेर मालिका प्रदर्शित करण्याचा परवाना मिळाला. मिडीया लिंकला आग्नेय आशिया आणि ओशनिया (ऑस्ट्रेलिया आणि न्यू झीलंड वगळता) येथे मालिका प्रदर्शित करण्याचा परवाना मिळाला.

पहिल्या सीझनच्या अंतिम फेरीच्या प्रसारणानंतर, सोलो लेव्हलिंग: आराइज फ्रॉम द शॅडो या शीर्षकाच्या दुसऱ्या सीझनची घोषणा करण्यात आली. त्याचा प्रीमियर ५ जानेवारी २०२५ रोजी झाला.    सोलो लेव्हलिंग: रीअवेकनिंग नावाचा पहिल्या सीझनचा संकलित चित्रपट जपानमध्ये २९ नोव्हेंबर ते १२ डिसेंबर २०२४ या कालावधीत दुसऱ्या सीझनच्या पहिल्या दोन भागांसह प्रदर्शित करण्यात आला. क्रंचीरोलने संकलन चित्रपटासाठी उत्तर अमेरिकन आणि निवडक आंतरराष्ट्रीय हक्क मिळवले आणि ६ डिसेंबर २०२४ पासून युनायटेड स्टेट्स आणि कॅनडामध्ये प्रदर्शित केले.

## मालिका विहंगावलोकन 
### हंगाम २: अराईज फ्रॉम द शॅडो (2025) 
## होम मीडिया रिलीज 
### जपानी 
## नोंदी 
## संदर्भ 
## बाह्य दुवे 
*  (जपानी भाषेत)
*  (जपानी भाषेत)
*  at Crunchyroll
* 

वर्ग:ॲनिम भागांची यादी
ज्वाला प्रसाद शर्मा

**ज्वाला प्रसाद शर्मा** (१६ जुलै १९२६ — ९ मार्च २०१९) हे एक भारतीय स्वातंत्र्यसैनिक होते. ज्वाला प्रसाद हे स्वातंत्र्यानंतर उत्तर अजमेर मतदारसंघातून निवडून येऊन प्रथम लोकसभेचे सदस्य होते. ते भारतीय राष्ट्रीय काँग्रेस पक्षाचे नेते होते. 

वर्ग:इ.स. १९२६ मधील जन्म
वर्ग:इ.स. २०१९ मधील मृत्यू
वर्ग:भारतीय राजकारणी
वर्ग:१ ली लोकसभा सदस्य
वर्ग:भारतीय राष्ट्रीय काँग्रेस पक्षातील राजकारणी
वर्ग:पुरुष चरित्रलेख
वर्ग:उत्तर अजमेरचे खासदार
तुर्कीच्या ट्वेंटी-२० आंतरराष्ट्रीय क्रिकेट खेळाडूंची यादी

ही **तुर्कीच्या ट्वेंटी-२० आंतरराष्ट्रीय क्रिकेट खेळाडूंची यादी** आहे.

एप्रिल २०१८ मध्ये, आयसीसीने त्याच्या सर्व सदस्यांना पूर्ण ट्वेंटी-२० आंतरराष्ट्रीय (टी२०आ) दर्जा देण्याचा निर्णय घेतला. त्यामुळे, १ जानेवारी २०१९ नंतर तुर्की आणि इतर आयसीसी सदस्यांमध्ये खेळलेले सर्व ट्वेंटी-२० सामने टी२०आ दर्जासाठी पात्र असतील.

या यादीमध्ये तुर्की क्रिकेट संघाच्या सर्व सदस्यांचा समावेश आहे ज्यांनी किमान एक टी२०आ सामना खेळला आहे. सुरुवातीला प्रत्येक खेळाडूने त्याची पहिली ट्वेंटी-२० कॅप जिंकली त्या क्रमाने त्याची मांडणी केली जाते. जिथे एकाच सामन्यात एकापेक्षा जास्त खेळाडूंनी त्यांची पहिली ट्वेंटी-२० कॅप जिंकली, ते खेळाडू आडनावानुसार वर्णक्रमानुसार सूचीबद्ध केले जातात (क्रिकइन्फोने वापरलेल्या नावाच्या स्वरूपानुसार).

तुर्कीने २९ ऑगस्ट २०१९ रोजी टी२०आ दर्जा असलेला त्यांचा पहिला सामना २०१९ रोमानिया टी-२० कप दरम्यान लक्झेंबर्ग विरुद्ध खेळला.

## खेळाडूंची यादी
*१५ जून २०२४ पर्यंतची आकडेवारी बरोबर आहे.*

**नोंद**: खालील सामन्यात क्रिकइन्फो स्कोअरकार्डमध्ये एक किंवा अधिक गहाळ पकडणाऱ्यांचा समावेश आहे आणि त्यामुळे आकडेवारी (३० ऑगस्ट २०१९ पर्यंत):
* विरुद्ध रोमानिया (२९ ऑगस्ट २०१९); १ गहाळ पकडणारा

## संदर्भ 
*
टी२०
वर्ग:देशानुसार टी२० क्रिकेट खेळाडू
कोची मेट्रो रेल लिमिटेड

**कोची मेट्रो रेल लिमिटेड**, कोची, केरळ येथे भारतातील एक केंद्र-राज्य सार्वजनिक क्षेत्रातील कंपनी आहे, जी कोची मेट्रो आणि कोची जल मेट्रो चालवते. २ ऑगस्ट २०११ रोजी कंपनीची या स्थापना झाली 

योजना आयोग आणि केंद्र सरकारच्या आदेशानुसार कोची मेट्रो रेल प्रकल्प आणि कोची वॉटर मेट्रो प्रकल्पाच्या अंमलबजावणी, संचालन आणि देखभालीसाठी कोची मेट्रो रेल लिमिटेड जबाबदार आहे. कोची मेट्रो रेल लिमिटेड ही भारत सरकार आणि केरळ सरकारच्या समान इक्विटी योगदानासह संयुक्त उद्यम कंपनी आहे.

## प्रकल्प 
### कोची मेट्रो 
सुरुवातीला हा प्रकल्प, अलुवा ते पेट्टा (पहिला टप्पा) आणि जे. एल. एन. स्टेडियम ते इन्फो पार्क (दुसरा टप्पा) असा होता. पहिल्या टप्प्यात अलुवा ते पेट्टा दरम्यानच्या २५  किमी मार्गावर २२ स्थानके ठेवण्याचा प्रस्ताव मांडला गेला. कोची मेट्रो रेल लिमिटेडने ३ अतिरिक्त स्थानकांसह पहिल्या टप्प्याचा विस्तार पूर्ण केला. कोची मेट्रो रेल लिमिटेडकडे आता अलुवा ते तृप्पुणित्तुर टर्मिनल पर्यंत २८.८ किमी लांबीचे २५ स्थानक असलेले मार्ग आहे. तिसऱ्या टप्प्यातील अलुवा ते अंगमाली मार्ग मंजुरीसाठी प्रलंबित आहे.

### कोची जल मेट्रो 
कोची जल मेट्रो हा भारतातील पहिला वॉटर मेट्रो प्रकल्प आहे. ३८  स्थानकांचा समावेश असलेल्या १६  मार्गांच्या नेटवर्कद्वारे एर्नाकुलम शहराच्या मुख्य भूभागाला १०  बेटांना जोडणारी ही ७६  किमी लांबीची एकात्मिक वाहतूक व्यवस्था आहे.

## हे देखील पहा 
*
* कोची जल मेट्रो
* कोची मेट्रो

## संदर्भ 
वर्ग:भारतातील जलद परिवहन कंपन्या
मेट्रो
वर्ग:कोची मेट्रो
गुजरात मेट्रो रेल कॉर्पोरेशन लिमिटेड

**गुजरात मेट्रो रेल कॉर्पोरेशन लिमिटेड  ही** भारत सरकार आणि गुजरात सरकार यांच्यातील संयुक्त उद्यम कंपनी आहे. या कंपनीची स्थापना ४ फेब्रुवारी २०१० रोजी ₹२०२  कोटी (अंदाजे US$२.५ कोटी) च्या प्रारंभिक गुंतवणुकीसह करण्यात आली. कंपनीचे मुख्यालय गांधीनगर, गुजरात, भारत येथे आहे.

## प्रकल्प 
### क्रियात्मक प्रकल्प 
### विकासातील प्रणाली 
## संदर्भ 
13. https://deshgujarat.com/2023/09/29/ahmedabad-metro-rail-completes-one-year-average-upto-90000-daily-passengers-riding-it/
वर्ग:भारतातील जलद परिवहन कंपन्या
वर्ग:अहमदाबाद मेट्रो
वर्ग:इ.स. २०१० मधील निर्मिती
मुकट बिहारीलाल भार्गव

**मुकट बिहारीलाल बिनोदीलाल भार्गव** (३० जून १९०३ — १८ डिसेंबर १९८०) हे एक भारतीय स्वातंत्र्यसैनिक व राजकारणी होते. बिहारीलाल भार्गव हे स्वातंत्र्यानंतर दक्षिण अजमेर मतदारसंघातून निवडून येऊन प्रथम लोकसभेचे सदस्य होते. तसेच ते अजमेर लोकसभा मतदारसंघातून ते दुसऱ्या व तिसऱ्या लोकसभेवर देखील निवडून गेले. ते भारतीय राष्ट्रीय काँग्रेस पक्षाचे नेते होते. 

वर्ग:इ.स. १९०३ मधील जन्म
वर्ग:इ.स. १९८० मधील मृत्यू
वर्ग:भारतीय राजकारणी
वर्ग:१ ली लोकसभा सदस्य
वर्ग:२ री लोकसभा सदस्य
वर्ग:३ री लोकसभा सदस्य
वर्ग:भारतीय राष्ट्रीय काँग्रेस पक्षातील राजकारणी
वर्ग:दक्षिण अजमेरचे खासदार
वर्ग:पुरुष चरित्रलेख
वर्ग:अजमेरचे खासदार
जागतिक संघाच्या ट्वेंटी-२० आंतरराष्ट्रीय क्रिकेट खेळाडूंची यादी

ही **जागतिक संघाच्या ट्वेंटी-२० आंतरराष्ट्रीय क्रिकेट खेळाडूंची यादी** आहे. आयसीसी वर्ल्ड इलेव्हन हा आंतरराष्ट्रीय क्रिकेट परिषदेने (आयसीसी) निवडलेला एक संघ आहे, जो सप्टेंबर २०१७ मध्ये पाकिस्तानच्या २०१७ इंडिपेंडस चषक दौऱ्यासाठी प्रथम निवडलेला (ट्वेंटी-२० आंतरराष्ट्रीय (टी२०आ) साठी) आहे. या मालिकेत वर्ल्ड इलेव्हनने पाकिस्तानविरुद्ध तीन टी२०आ सामने खेळले, ज्याला आंतरराष्ट्रीय क्रिकेट परिषदेने पाकिस्तानमध्ये आंतरराष्ट्रीय क्रिकेटच्या पुनरागमनाच्या दिशेने एक पाऊल म्हणून पाहिले होते, ज्यांना मार्च २००९ मध्ये एका कसोटी सामन्यादरम्यान श्रीलंका संघाच्या बसवर दहशतवादी हल्यामुळे त्यांचे बहुतेक घरगुती सामने संयुक्त अरब अमिरातीमध्ये खेळण्यास भाग पाडले गेले होते. सहा सुरक्षा कर्मचारी आणि दोन नागरिक ठार झाले, तसेच काही श्रीलंकेचे खेळाडू जखमी झाले, ज्यामुळे सामना आणि मालिका रद्द करण्यात आली. देशात २०१९ पर्यंत मर्यादित आंतरराष्ट्रीय क्रिकेट खेळले गेले. २०२० च्या सुरुवातीपासून, पाकिस्तानने अनेक आंतरराष्ट्रीय दौरे आयोजित केले आहेत. पाकिस्तानने इंडिपेंडन्स चषक दोन सामन्यांत एकाने जिंकला.

वर्ल्ड इलेव्हनने ३१ मे २०१८ रोजी लॉर्ड्स येथे वेस्ट इंडीजविरुद्ध टी२०आ सामना खेळला. सप्टेंबर २०१७ मध्ये इर्मा आणि मारिया या चक्रीवादळांमुळे प्रभावित झालेल्या कॅरिबियनच्या काही भागांमध्ये पुनर्संचयित करण्याच्या प्रयत्नांना मदत करण्यासाठी निधी उभारणीसाठी हा सामना आयोजित करण्यात आला होता. डॉमिनिका आणि अँगुइला येथील क्रिकेट मैदानांची पुनर्स्थापना हे एक विशिष्ट लक्ष्य म्हणून ओळखले गेले.

बांगलादेशचे संस्थापक शेख मुजीबुर रहमान यांच्या जन्मशताब्दी साजरे करण्यासाठी जागतिक इलेव्हन एप्रिल २०२० मध्ये ढाका येथे एशिया इलेव्हन विरुद्ध दोन टी२०आ सामने खेळणार होते. तथापि, ११ मार्च २०२० रोजी, कोविड-१९ महामारीमुळे सामने पुढील सूचना मिळेपर्यंत पुढे ढकलण्यात आले.

वर्ल्ड इलेव्हनसाठी किमान एक टी२०आ सामना खेळलेल्या खेळाडूंची ही यादी आहे आणि प्रत्येक खेळाडूने संघासाठी त्याची पहिली टी२०आ कॅप जिंकली त्या क्रमाने त्याची मांडणी केली आहे. ज्या प्रकरणांमध्ये एकाच सामन्यात एकाहून अधिक खेळाडूंनी वर्ल्ड इलेव्हनसाठी त्यांची पहिली टी२०आ कॅप जिंकली, या खेळाडूंना आडनावानुसार वर्णक्रमानुसार सूचीबद्ध केले जाते. या सर्व खेळाडूंनी आपापल्या राष्ट्रीय संघांचे प्रतिनिधित्वही केले आहे, परंतु केवळ त्यांचे आयसीसी वर्ल्ड इलेव्हनसाठी खेळल्या गेलेल्या खेळांचे रेकॉर्ड दिले आहेत.

## खेळाडू
:*३१ मे २०१८ पर्यंतची आकडेवारी बरोबर आहे*

## हे देखील पहा 
* ट्वेंटी-२० आंतरराष्ट्रीय
* जागतिक संघाच्या कसोटी क्रिकेट खेळाडूंची यादी
* जागतिक संघाच्या एकदिवसीय क्रिकेट खेळाडूंची यादी

## संदर्भ
*
वर्ल्ड इलेव्हन
वेस्ट इंडीजच्या ट्वेंटी-२० आंतरराष्ट्रीय क्रिकेट खेळाडूंची यादी

ही **वेस्ट इंडीजच्या ट्वेंटी-२० आंतरराष्ट्रीय क्रिकेट खेळाडूंची यादी** आहे. ट्वेंटी२० आंतरराष्ट्रीय हा दोन प्रातिनिधिक संघांमधील आंतरराष्ट्रीय क्रिकेट सामना आहे, प्रत्येकाला आंतरराष्ट्रीय क्रिकेट परिषदेने निर्धारित केल्यानुसार टी२०आ दर्जा आहे. ट्वेंटी-२० क्रिकेटच्या नियमांनुसार ट्वेंटी-२० आंतरराष्ट्रीय सामना खेळला जातो. प्रत्येक खेळाडूने त्याची पहिली ट्वेंटी-२० कॅप जिंकली त्या क्रमाने ही यादी तयार केली आहे. जिथे एकाच सामन्यात एकापेक्षा जास्त खेळाडूंनी त्यांची पहिली ट्वेंटी-२० कॅप जिंकली, ते खेळाडू आडनावानुसार वर्णक्रमानुसार सूचीबद्ध केले जातात.

## खेळाडू
:*१७ ऑक्टोबर २०२४ पर्यंतची आकडेवारी बरोबर आहे*.

## हे देखील पहा
*ट्वेन्टी-२०
*वेस्ट इंडीज क्रिकेट संघ
*वेस्ट इंडीजच्या कसोटी क्रिकेट खेळाडूंची यादी
*वेस्ट इंडीजच्या एकदिवसीय क्रिकेट खेळाडूंची यादी

## नोंदी
## संदर्भ
*
वेस्ट इंडियन ट्वेंटी-२०
वेस्ट इंडीज
कवुंडाचिपालैयम

**कवुंडाचिपालैयम** हे द्वीपकल्पीय भारतातील तामिळनाडू राज्यातील इरोड जिल्ह्यातील एक परिसर आहे.     

कवुंडाचिपालैयम हे समुद्रसपाटीपासून सरासरी सुमारे २६१ मी  उंचीवर आहे&nbsp;च्या भौगोलिक निर्देशांकांसह 

कवुंडाचिपालैयम क्षेत्र इरोड पश्चिम विधानसभा मतदारसंघांतर्गत येते.   एस. मुतुसामी २०२१ च्या  निवडणुकीत वियजयी होऊन या विधानसभा मतदारसंघाचे आमदार झालेत.  तसेच, हे परिसर इरोड लोकसभा मतदारसंघात आहे. २०१९ मध्ये झालेल्या निवडणुकीत  ए. गणेशमुर्ती विजयी होऊन त्याच्या लोकसभा मतदारसंघाचे खासदार झालेत. 

## संदर्भ 
वर्ग:इरोड जिल्हा
सिंधू लिपी

**सिंधू लिपी** ही सिंधू संस्कृतीची लिपी म्हणून ओळखण्यात येते.
सिंधू संस्कृती सन १९२१ साली उजेडात आली.पंजाब मधील हडप्पा मध्ये जे उत्खनन करण्यात आले त्यामध्ये सिंधू संस्कृतीचे स्वरूप समजले.दयाराम सहानी ह्यांचा त्यात सहयोग होता.राखालदास बँनर्जी ह्यांनी सन १९२२ मध्ये मोहेंजोदडो चा शोध लावला.स्वातंत्र्यानंतर ही दोन्ही नगरे पाकिस्तानात गेली. परंतु भारतात राजस्थान आणि गुजरात मध्येही बऱ्याच ठिकाणी सिंधू संस्कृतीच्या खुणा सापडल्या आहेत. सिंधू संस्कृतीचे तीन कालखंड आढळले आहेत.
#आद्य
#नागरी
#उत्तर
हे कालखंड साधारणपणे इसवी सन पूर्व ३२०० ते १५०० असे समजले जातात. ह्या तिन्ही कालखंडात सिंधू लिपी आढळून येते.
सिंधू लिपी ही ढोबळमानाने एका पुढे एक काढलेली चित्रमाला ह्या स्वरूपात आहे. उत्खननात जे शिलालेख सापडले त्यावर ती कोरलेली आढळते. शिलालेखांप्रमाणेच व्यापाऱ्यांच्या मुद्रावर ही लिपी आढळली आहे. ह्या मुद्रा मेसोपोटेमिया मध्ये सापडल्या आहेत. आताचा इराक हाच पूर्वीचा मेसोपोटेमिया होय.
ही लिपी वेगवेगळ्या चौकोनी आणि आयताकृती मुद्रांवर सापडली आहे.वरच्या बाजूला अक्षरे तर खालच्या बाजूला प्राणी चित्र असे लिपीचे स्वरूप आढळून आले आहे. मातीच्या मुद्रांवर फक्त अक्षरे आढळली आहेत. अद्याप ही लिपी वाचणे शक्य झालेले नाही.
लिपी वाचण्यासाठी तिच्या खुणा किंवा भाषा ओळखीची पाहिजे. ब्राह्मी आणि इजिप्त ची चित्रलिपी ह्या प्राचीन लिप्या आहेत.ह्या लिपी वाचता येण्यासाठी इंडो-ग्रीक राजांच्या काळातील नाणी उपयोगी पडली ज्यावर एका बाजूला ग्रीक भाषा आणि ग्रीक लिपी आणि दुसऱ्या बाजूला प्राकृत भाषा आणि ब्राह्मी लिपीत लिहिलेले आहे.जेम्स प्रिन्सेप ह्यांनी ब्रिटिश काळात ग्रीक लिपीच्या साहाय्याने ब्राह्मी अक्षरांची मांडणी केली.
सिंधू लिपी आणि दुसरी एखादी लिपी एकत्र असलेला लेख किंवा मुद्रा अद्याप सापडलेली नाही त्यामुळे सिंधू लिपी वाचन अजूनही शक्य झालेले नाही.ही लिपी डावीकडून उजवीकडे की उजवीकडून डावीकडे लिहिली जाते हे अद्याप स्पष्ट झालेले नाही.संगणकाच्या साहाय्याने ह्या लिपीचा शोध घेतला जात आहे परंतु अजूनही त्यात यश आलेले नाही. भारतातील विविध राज्यातील सरकारे ही लिपी वाचण्यासाठी प्रोत्साहन देत आहेत जेणेकरून लवकरात लवकर ह्या लिपीचा शोध लागेल व जगाला सिंधू संस्कृतीचा सखोल अभ्यास करायला मदत होईल.

लिपी
वर्ग:हडप्पा संस्कृती
संयुक्त अरब अमिरातीच्या ट्वेंटी-२० आंतरराष्ट्रीय क्रिकेट खेळाडूंची यादी

ही **संयुक्त अरब अमिरातीच्या ट्वेंटी-२० आंतरराष्ट्रीय क्रिकेट खेळाडूंची यादी** आहे. यूएईला प्रथम एकदिवसीय आंतरराष्ट्रीय (वनडे) दर्जा मिळाल्यामुळे जानेवारी २०१४ मध्ये टी२०आ दर्जा देण्यात आला. २०१४ विश्वचषक पात्रता फेरीतील त्यांच्या कामगिरीचा हा परिणाम होता, जिथे ते २०१५ विश्वचषक स्पर्धेसाठी पात्र होण्यासाठी दुसऱ्या स्थानावर होते. संघाने १९९४ च्या सुरुवातीला भारताविरुद्ध एकदिवसीय क्रिकेटमध्ये पदार्पण केले होते, परंतु केवळ २०१४ मध्ये तात्पुरत्या आधारावर एकदिवसीय दर्जा प्राप्त झाला. युएईचे पहिले पूर्ण ट्वेंटी-२० आंतरराष्ट्रीय दर्जाचे सामने बांगलादेशमध्ये २०१४ विश्व ट्वेंटी-२० मध्ये आले होते, जिथे संघ नेदरलँड, आयर्लंड आणि झिम्बाब्वे विरुद्ध खेळला होता. या संघाने २०१५ विश्व ट्वेंटी२० पात्रता स्पर्धेत पुढील टी२०आ सामने खेळले, परंतु २०१६ विश्व ट्वेंटी-२० स्पर्धेसाठी पात्र ठरू शकला नाही.

या यादीमध्ये युएई क्रिकेट संघातील सर्व सदस्यांचा समावेश आहे ज्यांनी किमान एक टी२०आ सामना खेळला आहे. सुरुवातीला प्रत्येक खेळाडूने त्याची पहिली ट्वेंटी-२० कॅप जिंकली त्या क्रमाने त्याची मांडणी केली जाते. जिथे एकाच सामन्यात एकापेक्षा जास्त खेळाडूंनी त्यांची पहिली ट्वेंटी-२० कॅप जिंकली, ते खेळाडू आडनावानुसार वर्णक्रमानुसार सूचीबद्ध केले जातात.

## खेळाडूंची यादी
*२१ डिसेंबर २०२४ रोजी शेवटचे अपडेट केले.*

## हे देखील पहा
*ट्वेंटी-२० आंतरराष्ट्रीय
*संयुक्त अरब अमिराती क्रिकेट संघ
*संयुक्त अरब अमिरातीच्या एकदिवसीय क्रिकेट खेळाडूंची यादी
*संयुक्त अरब अमिरातीचे राष्ट्रीय क्रिकेट कर्णधार

## संदर्भ 
संयुक्त अरब अमिराती
*
टी२०आ
वर्ग:आंतरराष्ट्रीय क्रिकेटमध्ये संयुक्त अरब अमिराती
क्रिकेटर्स, टी२०आ
काछाड-लुशाई टेकड्या लोकसभा मतदारसंघ (१९५२-१९५७)

**काछाड-लुशाई टेकड्या** हा भारतातील संसदेच्या कनिष्ठ सभागृह लोकसभेच्या मतदारसंघांपैकी एक मतदारसंघ होता. सदर मतदारसंघ हा १९५२ ते १९५७ सालापर्यंत अस्तित्वात होता. सदर मतदारसंघ हा आसाम राज्याचा भाग होता.   

## मतदारसंघाची भौगोलिक व्याप्ती
*लोकसभा आणि विधानसभा मतदारसंघ परिसिमन आदेश, १९५१* प्रमाणे काछाड-लुशाई टेकड्या लोकसभा मतदारसंघात खालील परिसरांचा समावेश होता :

* काछाड-लुशाई टेकड्या जिल्हा 
 
## काछाड-लुशाई टेकड्या मतदारसंघातून निवडून आलेले खासदार 
## निवडणूक निकाल 
### १९५२ लोकसभा निवडणूक 
* सदर निवडणूकीत या मतदारसंघामधून दोन खासदार निवडले गेले. एक खुल्या प्रवर्गातून तर एक आरक्षित प्रवर्गातून.

## नोंदी
वर्ग:भूतपूर्व लोकसभा मतदारसंघ
वर्ग:आसाममधील भूतपूर्व लोकसभा मतदारसंघ
यु.एस.एस. नॉटिलस (एसएसएन-५७१)

'*यूएसएस *नॉटिलस* (एसएसएन-५७१)*' ही जगातील पहिली कार्यरत आण्विक-शक्तीवर चालणारी पाणबुडी. ही ३ ऑगस्ट १९५८ रोजी उत्तर ध्रुवावरील प्रवास पूर्ण करणारी पहिली पाणबुडी बनली. तिचे सुरुवातीचे कमांडिंग ऑफिसर यूजीन "डेनिस" विल्किन्सन होते, जे एक व्यापकपणे प्रतिष्ठित नौदल अधिकारी होते ज्यांनी आजच्या यूएसच्या आण्विक नेव्हीच्या अनेक प्रोटोकॉल बनवले आणि आपली कारकीर्द गाजवली.

ज्युल्स व्हर्नच्या १९७० च्या क्लासिक सायन्स फिक्शन कादंबरीत कॅप्टन नेमोच्या काल्पनिक पाणबुडीचे नाव हेच होते. द्वितीय विश्वयुद्धात विशेष कामगिरी केलेल्या एका जहाजाचे नाव यूएसएस नॉटिलस (एसएस-१६८) होते. नवीन अणु-शक्तीयुक्त *नॉटिलस* ही १९५१ मध्ये अधिकृत करण्यात आले. १९५२ मध्ये बांधकामाला सुरुवात झाली आणि २१ जानेवारी १९५४ मध्ये बोट लाँच करण्यात आली, मॅमी आयझेनहॉवर, युनायटेड स्टेट्सची फर्स्ट लेडी, ३४ व्या राष्ट्राध्यक्ष ड्वाइट डी. आयझेनहॉवर यांची पत्नीकडून. पुढील सप्टेंबरमध्ये ते युनायटेड स्टेट्स नेव्हीमध्ये नियुक्त करण्यात आले.

तिच्या आण्विक प्रणोदनामुळे तिला डिझेल-इलेक्ट्रिक पाणबुड्यांपेक्षा जास्त काळ पाण्यात बुडून राहणे शक्य होते आणि पहिल्या वर्षांच्या कामामध्ये अनेक विक्रम मोडले आणि पाणबुडीच्या मर्यादेपलीकडे पूर्वीच्या ठिकाणी प्रवास केला. कामामध्ये, डिझाइन आणि बांधकामातील अनेक मर्यादा उघड झाल्या व या माहितीचा वापर त्यानंतरच्या पाणबुड्या सुधारण्यासाठी करण्यात आला.

*नॉटिलस* ही १९८० मध्ये सेवेतून काढण्यात आली आणि १९८२ मध्ये राष्ट्रीय ऐतिहासिक लँडमार्क म्हणून नियुक्त केली गेली. पाणबुडीचे ग्रॉटन, कनेक्टिकट येथील सबमरीन फोर्स लायब्ररी आणि संग्रहालयात एक संग्रहालय जहाज म्हणून जतन केले गेले आहे, जेथे दरवर्षी सुमारे २,५०,००० पर्यटक भेट देतात.

## संदर्भ 
वर्ग:पाणबुड्या
वर्ग:इ.स. १९५४ मधील निर्मिती
सुरेशचंद्र देब

**सुरेशचंद्र तारानाथ देब** (मे १८९४ — मृत्यू अज्ञात) हे एक भारतीय शिक्षक, समाजसेवक व राजकारणी होते. देब हे स्वातंत्र्यानंतर काछाड-लुशाई टेकड्या मतदारसंघातून निवडून येऊन प्रथम लोकसभेचे सदस्य होते. ते भारतीय राष्ट्रीय काँग्रेस पक्षाचे नेते होते. 

वर्ग:इ.स. १८९४ मधील जन्म
वर्ग:भारतीय राजकारणी
वर्ग:१ ली लोकसभा सदस्य
वर्ग:भारतीय राष्ट्रीय काँग्रेस पक्षातील राजकारणी
वर्ग:काछाड-लुशाई टेकड्याचे खासदार
वर्ग:पुरुष चरित्रलेख
एल्सवर्थ (कॅन्सस)

**एल्सवर्थ** हे अमेरिकेच्या कॅन्सस राज्याच्या एल्सवर्थ काउंटीचे प्रशासकीय केन्द्र आहे. २०२० च्या जनगणनेनुसार शहराची लोकसंख्या ३,०६६ इतकी होती.  १८७० च्या हे गुरांच्या व्यापाराचे केन्द्र होते. आता ते आसपासच्या ग्रामीण भागाचे बाजारगाव आहे.

डावे|इवलेसे| एल्सवर्थ जवळ स्मोकी हिल विंड फार्म
२००८मध्ये ट्रेडविंड एनर्जी आणि एनेल नॉर्थ अमेरिका या दोन कंपन्यांनी एल्सवर्थ आणि लिंकन काउंट्यांमध्ये स्मोकी हिल्स विंड फार्म हे पवनचक्क्यांचे मोठे जाळे बांधले. सुमारे १०० शेतकऱ्यांच्या २०,०० एकर शेतजमिनीवरील १५५ चक्क्यांची एकूण क्षमता २५० मेगावॅट  

याशिवाय पोस्ट रॉक विंड फार्म हे जवळचे २०० मेगावॅटचे पवनचक्क्यांचे जाळे आहे.

## जवळची गावे 
* विल्सन
* सलायना

## संदर्भ 
वर्ग:कॅन्ससमधील शहरे
वर्ग:एल्सवर्थ काउंटी (कॅन्सस)
वर्ग:इ.स. १८६४ मधील निर्मिती
स्विस गार्ड

**पोंटिफिकल स्विस गार्ड**,  ज्याला **पोपल स्विस गार्ड** किंवा फक्त **स्विस गार्ड** म्हणूनही ओळखले जाते, हे व्हॅटिकन सिटीद्वारे देखरेख केलेले सशस्त्र दल आणि सन्मान रक्षक तुकडी आहे जे पोप आणि अपोस्टोलिक पॅलेसचे संरक्षण करते. पोप ज्युलियस दुसऱ्याच्या अंतर्गत १५०६ मध्ये स्थापित, हे सतत कर्यरतमध्ये सर्वात जुन्या लष्करी गटांपैकी एक आहे, आणि कधीकधी ह्याला "जगातील सर्वात लहान सैन्य" म्हणून ओळखले जाते. 

सप्टेंबर १०५ मध्ये, १५० सैनिकांची पहिली तुकडी कास्पर फॉन सिलेनेनच्या नेतृत्वाखाली रोमकडे कूच करण्यासाठी निघाली आणि २२ जानेवारी १५०६ रोजी शहरात प्रवेश केला, ज्याला आता गार्डच्या स्थापनेची अधिकृत तारीख मानली जाते. स्विस गार्डला त्याच्या युरोपीय प्रबोधनाचा काळातील गणवेशद्वारे ओळखले जाते, ज्यामध्ये लाल, गडद निळा, आणि पिवळा, उच्च प्लम केलेले हेल्मेट आणि हॅल्बर्ड सारख्या पारंपारिक शस्त्रास्त्रांचा समावेश आहे. तथापि, रक्षक त्यांचे संरक्षणात्मक कर्तव्य कार्यात्मक पोशाखात आणि आधुनिक बंदुकांसह करतात. १९८१ मध्ये पोप जॉन पॉल दुसऱ्याच्या हत्येचा प्रयत्न झाल्यापासून, गार्डने त्यांच्या गैर-सांस्कृतिक भूमिकांवर अधिक भर दिला आहे आणि निःशस्त्र लढाई, लहान शस्त्रे आणि दहशतवादविरोधी रणनीतींमध्ये वाढीव प्रशिक्षण घेतले आहे.

स्विस गार्ड हे एक उच्चभ्रू लष्करी गट मानले जाते आणि त्याच्या भरतीमध्ये अत्यंत निवडक: उमेदवार  असतात जे १९ ते ३० वर्षे वयोगटातील अविवाहित स्विस कॅथलिक पुरुष आणि किमान ५ फूट ८.५ इंच (१.७४ मीटर), ज्यांनी स्विस सशस्त्र दलात मूलभूत प्रशिक्षण पूर्ण केले आहे आणि व्यावसायिक डिप्लोमा किंवा हायस्कूल पदवी आहे. २०२४ पर्यंत ह्यात १३५ सदस्य होते.

चित्र:Hortense_Haudebourt-Lescot_-_A_Swiss_guard.jpg|अल्ट=A member of the Swiss Guard during the reign of Pius VII, c. 1811, by Hortense Haudebourt-Lescot| पोप पायस सातव्याच्या च्या कारकिर्दीत स्विस गार्डचा सदस्य, इ.स. १८११
चित्र:Knielend_saluut_van_de_wacht_in_de_Sala_Clementina_één_van_de_audiëntiezalen_op_,_Bestanddeelnr_191-1308.jpg|अल्ट=Kneeling salute in Clementine Hall (1937)| क्लेमेंटाइन हॉलमध्ये गुडघे टेकून सलामी देताना सैन्य (१९३७)
चित्र:Peloton_marcheert_in_exercitie-tenue_met_geweer,_Bestanddeelnr_190-0984.jpg|अल्ट=Marching in exercise uniform with Gewehr 98 rifles (1938)| गेवेहर ९८ रायफल्ससह व्यायामाच्या गणवेशात (१९३८)
चित्र:Garde_suisse_(Vatican)_(5994412883).jpg|अल्ट=A member of the Pontifical Swiss Guard with halberd (2011)| पोंटिफिकल स्विस गार्ड हॅल्बर्ड हत्यारासह (२०११)

## संदर्भ 
वर्ग:व्हॅटिकन सिटी
वर्ग:देशानुसार सैन्य
वर्ग:इ.स. १५०६ मधील निर्मिती
यश राज फिल्म्स

**यश राज फिल्म्स** ही एक भारतीय चित्रपट निर्मिती आणि वितरण कंपनी आहे ज्याची स्थापना चित्रपट निर्माते यश चोप्रा यांनी १९७० मध्ये केली होती. २०१२ पासून, त्याचे नेतृत्व त्यांचा मुलगा आदित्य चोप्रा करत आहे. कंपनी मुख्यत्वे हिंदी चित्रपटांची निर्मिती आणि वितरण करते.

२००५ मध्ये चोप्राने मुंबईत स्टुडिओ देखिल बांधला व २००६ मध्ये पहिला चित्रपट हा *फना*  होता. तेव्हापासून, YRF स्टुडिओमध्ये अनेक उल्लेखनीय चित्रपटांचे चित्रीकरण झाले आहे, ज्यात *कभी अलविदा ना कहना* (२००६), *दोस्ताना* (२००८), *वॉन्टेड* (२००९), *३ इडियट्स* (२००९), *दबंग* (२०१०), *बॉडीगार्ड* (२०११), *रा. वन*  (२०११), *अग्निपथ* (२०१२), *चेन्नई एक्सप्रेस* (२०१३), आणि *पी.के.* (२०१४) सामिल आहे. हा स्टुडिओ सहा मजल्यांचा असून तो २० एकरात पसरलेला आहे. सोनी एंटरटेनमेंट टेलिव्हिजनसाठी *१० का दम* आणि *कौन बनेगा करोडपती*, तसेच *क्या आप पांचवी पास से तेज हैं?* , *कॉफी विथ करण ,* आणि *सत्यमेव जयते* स्टार इंडियासाठी येथे चित्रीत होते.

## संदर्भ 
वर्ग:बॉलीवूड
वर्ग:महाराष्ट्रामधील चित्रपट निर्मिती कंपन्या
वर्ग:इ.स. १९७० मधील निर्मिती
विल्सन (कॅन्सस)

**विल्सन** हे अमेरिकेच्या कॅन्सस राज्याच्या एल्सवर्थ काउंटी मधील छोटे शहर आहे. येथे स्थायिक झालेल्या मूळ चेक लोकांमुळे या शहराला *कॅन्ससची चेक राजधा*नी म्हणतात.   २०२० च्या जनगणनेनुसार शहराची लोकसंख्या ८५९ होती. 

बटरफील्ड ओव्हरलँड डिस्पॅच या टपाल आणि मालवाहतूक कंपनीने १८६५मध्ये सध्याच्या विल्सनच्या दक्षिणेस दीड मैलांवर स्टेजकोच स्थानक बांधले.  या शहरामध्ये गुरांच्या व्यापाराचा जम बसला नाही व कालांतराने ते विल्सन या नावाने ओळखले जाऊ लागले. 

१० जुलै, १८६७ रोजी कॅन्ससचे गव्हर्नर रॉबर्ट डॉकिंग *कॅन्सासची चेक राजधानी* म्हणून घोषित केले.  येथील चेक लोकांनी गावात *जगातील सर्वात मोठे चेक अंडे* तयार केलेले आहे.

विल्सनमध्ये १९०१ साली एक ऑपेरा हाऊस बांधण्यात आले. २००९मध्ये लागलेल्या भीषण आगीत हे नष्ट झाले परंतु २०२३पासून त्याचे नूतनीकरण सुरू आहे. 

## उल्लेखनीय लोक 
* नेव्हा इगन (१८१४-२०११), अलास्काची पहिली प्रथम महिला . 
* जॉन कक (१९०५-१९८६), ऑलिम्पिक गोळाफेक खेळाडू. याने १९२८ उन्हाळी ऑलिंपिकमध्ये सुवर्णपदक मिळवले होते. 

## जवळची गावे 
* डोरान्स
* एल्सवर्थ

## संदर्भ 
वर्ग:कॅन्ससमधील शहरे
वर्ग:इ.स. १८८३ मधील निर्मिती
वर्ग:एल्सवर्थ काउंटी (कॅन्सस)
रश्मी रॉकेट

***रश्मी रॉकेट*** हा २०२१ चा भारतीय हिंदी भाषेतील क्रीडाप्ट आहे जो आकर्ष खुराणा दिग्दर्शित आहे आणि रॉनी स्क्रूवाला निर्मित आहे. यात तापसी पन्नू, अभिषेक बॅनर्जी आणि प्रियांशू पैन्युली यांच्या भूमिका आहे. चित्रपटाचा प्रीमियर १५ ऑक्टोबर २०२१ रोजी झी५ वर झाला. चित्रपटाचे संगीत अमित त्रिवेदी यांनी दिले आहे तर कौसर मुनीर यांनी गीते लिहिली आहेत.

## पात्र 
* तापसी पन्नू - रश्मी छिब्बर उर्फ रश्मी रॉकेट - कच्छ, गुजरातमधील भुज येथील भारतीय ट्रॅक आणि फील्ड ॲथलीट. हे पात्र अनेक भारतीय क्रीडापटूंवर आधारित आहे ज्यांना हायपरअँड्रोजेनिझमचे निदान झाल्यामुळे लिंग चाचणी केली गेली होती; जसे की दुती चंद आणि पिंकी प्रामाणिक.
* प्रियांशू पैन्युली - कॅप्टन गगन ठाकूर, भारतीय लष्कराचा कॅप्टन (नंतर मेजर ) आणि रश्मीचा नवरा
* अभिषेक बॅनर्जी - ईशित मेहता, रश्मीचे वकील
* श्वेता त्रिपाठी - माया भसीन
* सुप्रिया पाठक - रश्मीची आई भानुबेन छिब्बर.
* मनोज जोशी - रमनिक छिब्बर, रश्मीचे वडील, २००१ च्या भुज भूकंपात ठार झाले.
* सुप्रिया पिळगावकर - न्यायाधीश सविता देशपांडे
* वरुण बडोला - दिलीप चोप्रा, निहारिकाचे वडील आणि वरिष्ठ निवडकर्ता 
* आकाश खुराणा - एजाज कुरेशी
* क्षिती जोग - डॉक्टर म्हात्रे

## संदर्भ 
वर्ग:इ.स. २०२१ मधील हिंदी चित्रपट
कला, विज्ञान आणि वाणिज्य महाविद्यालय (इंदापूर)

**कला, विज्ञान आणि वाणिज्य महाविद्यालय** हे पुणे जिल्ह्यातील इंदापूर येथील एक महाविद्यालय आहे.हे ग्रामीण भागातील आयएसओ मानांकन प्राप्त करणारे पहिले महाविद्यालय आहे.ह्या महाविद्यालयाला पुणे विद्यापीठाचा उत्कृष्ट महाविद्यालय हा पुरस्कार मिळाला आहे.
## इतिहास 
ह्या महाविद्यालयाची स्थापना १९७२ साली इंदापूर येथे करण्यात आली.
## अभ्यासक्रम 
महाविद्यालयात कला,विज्ञान व वाणिज्य शाखेतील पदवी व पदव्युत्तर अभ्यासक्रम शिकवले जातात.

## संदर्भ 
वर्ग:पुणे जिल्ह्यातील शैक्षणिक संस्था
पुणे मोनोरेल

**पुणे मोनोरेल** भारतातील पुणे शहरासाठी अनेक मार्गांची प्रस्तावित जलद परिवहन प्रणाली आहे. २०२४ पर्यंत, यावर काहीच काम सुरू झाले नाही, त्याऐवजी २०२२ मध्ये पुणे मेट्रो सुरू झाली.

## पार्श्वभूमी 
पुणे महानगरपालिकेने रस्त्यावरील गर्दी आणि खासगी वाहनांची संख्या कमी करण्यासाठी मोनोरेल यंत्रणा उभारण्याचा निर्णय घेतला. मोनोरेलचे काम पुणे महानगरपालिका करणार असे ठरले होते.

## जाळे 
पुणे मोनोरेलचे ३ मार्ग प्रस्तावित होते : 

### रिंग रोड मार्गिका 
पहिला मोनोरेल मार्ग प्रस्तावित उच्च क्षमता द्रुतगती वर्तुळाकार मार्ग (HCMTR) प्रकल्पासोबत धावेल. या मार्गाची लांबी ३० किमी असेल.

### वारजे-खराडी मार्गिका 
वारजे ते खराडी, २२&nbsp;किमी लांबीचा मार्ग.

### कोथरूड - थोरात उद्यान मार्गिका 
२०२४ मध्ये, कोथरूड, पुणे येथून थोरात उद्यानापर्यंत मोनोरेल मार्गिका प्रस्तावित करण्यात आली होती.  बांधकाम सुरू होण्यापूर्वी २०२४ मध्ये प्रकल्प स्थगित करण्यात आला. 

## संदर्भ 
## हे देखील पहा 
* पुणे मेट्रो

वर्ग:पुण्यामधील वाहतूक
वर्ग:महाराष्ट्रातील प्रस्तावित आधारभूत संरचना
वर्ग:पुण्यातील नियोजित परिवहन
वर्ग:भारतातील प्रस्तावित मोनोरेल
रामप्रसाद की तेहरवी

***रामप्रसाद की तेहरवी***   हा २०१९ चा भारतीय हिंदी -भाषेतील कौटुंबिक नाट्य चित्रपट आहे जो सीमा पहवा दिग्दर्शित आहे आणि जिओ स्टुडिओ आणि दृश्यम फिल्म्स निर्मित आहे. यात नसीरुद्दीन शाह, विक्रांत मॅसी, कोंकणा सेन शर्मा, परमब्रत चॅटर्जी, विनय पाठक, सुप्रिया पाठक, मनोज पहवा, आणि विनीत कुमार या कलाकारांचा समावेश आहे. या चित्रपटाने अभिनेत्री सीमा पहवा,  हिच्या दिग्दर्शनात पदार्पण देखील केले आहे, जिने *पिंड दान* या तिच्या स्वतःच्या नाटकावर आधारित हा चित्रपट लिहिला होता.

१७ ऑक्टोबर २०१९ रोजी मुंबई फिल्म फेस्टिव्हलमध्ये या चित्रपटाचा प्रीमियर झाला. व १ जानेवारी २०२१ रोजी थिएटरमध्ये प्रदर्शित झाले.

## संदर्भ 
वर्ग:इ.स. २०१९ मधील हिंदी चित्रपट
रिमी नात्सुकावा

ही एक जपानी गायिका आहे.  रिमी ही तिच्या २००१ साली गायलेल्या "Nada Sōsō" गाण्यासाठी प्रसिद्ध आहे.

## बालपण 
नात्सुकावाचा जन्म याएयामा बेटांच्या साखळीतील सर्वात मोठे शहर इशिगाकी येथे झाला. लहानपणापासूनच तिला गाण्याची आवड होती, आणि तिला तिच्या वडिलांप्रमाणे गायन करायची इच्छा होती, जे   आणि  सारखी याएयामाची पारम्परिक गाणी गात असत.   वयाच्या 7 व्या वर्षापासून, तिने एन्का गायिका बनण्यासाठी तिच्या वडिलांसोबत दिवसातून दोन तास सराव केला. ९ व्या वर्षात, तिने स्थानिक गायन स्पर्धा (   ) जिंकली. नात्सुकावाने स्पर्धा जिंकणे सुरूच ठेवले आणि 1984 मध्ये MBS टीव्ही शो शिरोतो मेईजी काई  चे भव्य पारितोषिक जिंकले. 1986 मध्ये, तिने   चे भव्य पारितोषिक जिंकले आणि त्या वेळी हा पुरस्कार जिंकणारी ती सर्वात तरुण व्यक्ती होती. 

## डिस्कोग्राफी 

वर्ग:हयात व्यक्ती
वर्ग:इ.स. १९७३ मधील जन्म
वर्ग:लेख with short description
डिटेक्टिव्ह ब्योमकेश बक्षी!

***डिटेक्टिव्ह ब्योमकेश बक्षी!*** हा यशराज फिल्म्स आणि दिबाकर बॅनर्जी प्रॉडक्शन्स अंतर्गत आदित्य चोप्रा सोबत सह-निर्मिती करणाऱ्या दिबाकर बॅनर्जी दिग्दर्शित २०१५ चा भारतीय हिंदी भाषेतील सहस्य-थरारपट आहे. काल्पनिक गुप्तहेर ब्योमकेश बक्षीवर आधारित असलेल्या या चित्रपटात सुशांत सिंह राजपूत, आनंद तिवारी, नीरज काबी, स्वस्तिका मुखर्जी आणि मयांग चांग यांच्या भुमीका आहेत.

समीक्षकांच्या सकारात्मक पुनरावलोकनांसाठी ३ एप्रिल २०१५ रोजी चित्रपट प्रसारीत झाला पण बॉक्स ऑफिसवर चालला नाही. सुशांत सिंह राजपूतच्या भूमिकेची पुनरावृत्ती करणारा एक सिक्वेल नियोजित केला होती, परंतु १४ जून २०२० रोजी त्याच्या मृत्यूनंतर हा चित्रपट रद्द करण्यात आला.

## संदर्भ 
वर्ग:भारतीय अ‍ॅक्शन थ्रिलर चित्रपट
वर्ग:इ.स. २०१५ मधील हिंदी चित्रपट
मिशन मंगल

***मिशन मंगल***  हा जगन शक्ती दिग्दर्शित आणि केप ऑफ गुड फिल्म्स, होप प्रॉडक्शन, फॉक्स स्टार स्टुडिओ, अरुणा भाटिया आणि अनिल नायडू यांनी निर्मित २०१९ चा भारतीय नाट्य चित्रपट आहे. भारताच्या पहिल्या आंतरग्रहीय मोहिमेतील मार्स ऑर्बिटर मिशन (मंगळयान) मध्ये योगदान देणाऱ्या भारतीय अंतराळ संशोधन संस्थेतील शास्त्रज्ञांच्या जीवनावर आधारित आहे आहे ज्यात अक्षय कुमार, विद्या बालन, सोनाक्षी सिन्हा, नित्या मेनन, कीर्ती कुल्हारी, शरमन जोशी आणि तापसी पन्नू यांच्या प्रमुख भूमिका आहेत. सोबत विक्रम गोखले, दलीप ताहिल, संजय कपूर आणि मोहम्मद झीशान अय्युब यांच्या सहाय्यक भूमिका आहेत. चित्रपटाचे संगीत अमित त्रिवेदी यांनी दिले आहे तर गीते अमिताभ भट्टाचार्य यांनी लिहिली आहेत.

*मिशन मंगल* १५ ऑगस्ट २०१९ रोजी भारताच्या स्वातंत्र्यदिनी थिएटरमध्ये प्रदर्शित झाला. याला समीक्षकांकडून सकारात्मक प्रतिसाद मिळाला आणि जगभरात  २९१.५९ कोटी कमावले. ६५ व्या फिल्मफेर पुरस्कारांमध्ये, *मिशन मंगलला* सर्वोत्कृष्ट चित्रपट, सर्वोत्कृष्ट दिग्दर्शक (शक्ती) आणि सर्वोत्कृष्ट अभिनेत्री (बालन) यासह ६ नामांकन मिळाले. १० ऑक्टोबर २०१९ रोजी ओटीटी प्लॅटफॉर्म डिझ्नी+ हॉटस्टारवर हा चित्रपट डिजीटल रिलीझ करण्यात आला.

## संदर्भ 
वर्ग:इ.स. २०१९ मधील हिंदी चित्रपट
राब्ता

***राब्ता*** (अर्थ संबंध किंवा नाते) हा २०१७ चा भारतीय हिंदी -भाषेतील रोमँटिक नाट्य चित्रपट आहे ज्याचे दिग्दर्शन दिनेश विजान यांनी केले आहे आणि विजन, होमी अदजानिया आणि भूषण कुमार यांनी सह-निर्मिती केली आहे. यात अभिनेता सुशांत सिंह राजपूत आणि कृती सेनॉन यांच्यासोबत जिम सरभ, राजकुमार राव आणि वरुण शर्मा सहाय्यक भूमिकेत आहेत. चित्रपटाची कथा ही पुनर्जन्मलेल्या प्रेमींच्या संकल्पनेवर आधारित आहे.

चित्रपटाला गीता आर्ट्सचे निर्माते अल्लू अरविंद यांच्याकडून वादाचा सामना करावा लागला होता, ज्यांनी दावा केला होता की चित्रपटाची कथानक आणि पात्रे त्यांच्या २००९ च्या *मगधीरा* चित्रपटाशी साम्य दाखवतात. याला समीक्षकांकडून मिश्र-ते-नकारात्मक पुनरावलोकन मिळाले आणि व्यावसायिकरित्या अपयशी ठरला व जगभरात बॉक्स ऑफिसवर ₹३९ कोटींची कमाई केली.

## संदर्भ 
वर्ग:इ.स. २०१७ मधील हिंदी चित्रपट
डोरान्स (कॅन्सस)

**डोरान्स** हे अमेरिकेच्या कॅन्सस राज्याच्या रसेल काउंटीमधील एक छोटे गाव आहे.  २०२० च्या जनगणनेनुसार येथील लोकसंख्या १४६ होती. 

सध्याच्या डोरान्सच्या ठिकाणी कॅन्सस पॅसिफिक रेल्वेने जून १८६७ मध्ये पहिल्यांदा रूळ घातले. त्यानंतर लवकरच जर्मन, इंग्लिश आणि आयरिश लोकांनी १८७०पर्यंत एक छोटी वस्ती घातली. १८७२ च्या सुरुवातीस पेनसिल्व्हेनियातून स्थलांतरित लोकही येथे रहायला लागली होती. मार्च १८७९ च्या वणव्यात येथे मोठे जळित झाले होते.      

## जवळची गावे 
* बंकर हिल
* विल्सन

## संदर्भ 
वर्ग:कॅन्ससमधील शहरे
वर्ग:रसेल काउंटी (कॅन्सस)
वर्ग:इ.स. १८८० मधील निर्मिती
बांगलादेश महिला क्रिकेट संघाचा वेस्ट इंडीज दौरा, २०२४-२५

बांगलादेशच्या महिला क्रिकेट संघाने जानेवारी २०२५ मध्ये वेस्ट इंडीजच्या राष्ट्रीय संघाविरुद्ध तीन एक दिवसीय आंतरराष्ट्रीय (वनडे) आणि तीन ट्वेंटी-२० आंतरराष्ट्रीय (टी२०आ) सामने खेळण्यासाठी वेस्ट इंडीजचा दौरा केला. एकदिवसीय मालिका २०२२-२०२५ आयसीसी महिला चॅम्पियनशिपचा भाग बनली. हा बांगलादेश महिला संघाचा वेस्ट इंडीजचा पहिला दौरा होता आणि उभय पक्षांमधील पहिली द्विपक्षीय मालिका होती. जानेवारी २०२५ मध्ये, क्रिकेट वेस्ट इंडीजने (सीडब्ल्यूआय) या दौऱ्याच्या सामन्यांची पुष्टी केली. सर्व सामने वॉर्नर पार्क येथे खेळले गेले.

## खेळाडू
## एकदिवसीय मालिका
### पहिली वनडे
### दुसरी वनडे
### तिसरी वनडे
## टी२०आ मालिका
### पहिली टी२०आ
### दुसरी टी२०आ
### तिसरी टी२०आ
## नोंदी
## संदर्भ
## बाह्य दुवे
* ईएसपीएन क्रिकइन्फोवर मालिका मुख्यपृष्ठ

वर्ग:इ.स. २०२५ मधील क्रिकेट
वर्ग:बांगलादेश महिला क्रिकेट संघाचे वेस्ट इंडीज दौरे
वर्ग:महिला क्रिकेट
लखनौ जंक्शन रेल्वे स्थानक

**लखनौ जंक्शन** (अधिकृतपणे **लखनौ NER**, स्टेशन कोड: **LJN** ) हे लखनौ शहरातील रुंदमापी गाड्यांसाठी दोन मुख्य रेल्वे स्थानकांपैकी एक आहे. हे लखनौ चारबाग रेल्वे स्टेशनला लागूनच आहे.

## हे देखील पहा 
* लखनौ चारबाग रेल्वे स्थानक
* ऐशबाग रेल्वे स्थानक

## संदर्भ 
वर्ग:उत्तर प्रदेशमधील रेल्वे जंक्शन स्थानके
रेल्वे स्थानक जंक्शन
वर्ग:इ.स. १९१४ मधील निर्मिती
निरंजन शाह स्टेडियम

**निरंजन शाह मैदान** (पूर्वीचे सौराष्ट्र क्रिकेट असोसिएशन मैदान) हे **खांदेरी क्रिकेट मैदान (लायन्स डेन)** म्हणूनही ओळखले जाते. हे मैदान भारतातील गुजरात राज्यातील राजकोट येथे आहे. हे गुजरातचे पहिले सौर सुसज्ज असे मैदान आहे.

=इतिहास=
सुरुवातीला जेव्हा प्रेक्षकांच्या आसनव्यवस्थेचे बांधकाम चालू असताना हे मैदान रणजी करंडक स्पर्धेसाठी वापरले जात असे.  आसनव्यवस्था पूर्ण झाल्यानंतर मैदानाची एकूण प्रेक्षकक्षमता २८००० इतकी झाली. हे मैदान एका फारत मोठ्या क्रीडा संकुलाचा एक भाग आहे, ज्यामध्ये बॅडमिंटन, बास्केटबॉल, आणि व्हॉलीबॉल या खेळांची सुद्धा मैदाने आहेत.  सौराष्ट्र क्रिकेट असोसिएशनचे सामने हे मैदान आणि माधवराव सिंधिया क्रिकेट मैदान ह्या दोन्ही ठिकाणी होतात.

=संदर्भ=

वर्ग:भारतातील क्रिकेट मैदाने
वर्ग:राजकोट
वर्ग:भारतीय प्रीमियर लीग मैदाने‎
निळी मार्गिका (लखनौ मेट्रो)

**निळी मार्गिका (लाइन २ )** ( हिंदी :*ब्लू लाइन*) ही लखनौमधील प्रपुंज जलद परिवहन प्रणाली-लखनौ मेट्रो, यामधली एक मार्गिका आहे. या मार्गिकेला पूर्व-पश्चिम वीथी देखील म्हणतात. या लखनौ चारबाग रेल्वे स्थानक ते वसंत कुंज पर्यंतच्या ११.०९८ किमी लांबीच्या मार्गिकेवर एकूण मेट्रो स्थानके आहेत.  

## स्थानकांची यादी 
या मार्गिकेवरील स्थानकांची यादी खालीलप्रमाणे आहे:  

## हे देखील पहा 
*लाल मार्गिका (लखनौ मेट्रो)
*लखनौ मेट्रो

## संदर्भ 
## बाह्य दुवे 
* 

वर्ग:लखनौ मेट्रोमधील मार्गिका
स्वामित्व योजना

**स्वामित्व योजना** हा एक मालमत्ता सर्वेक्षण कार्यक्रम आहे जो भारताचे पंतप्रधान नरेंद्र मोदी यांनी २४ एप्रिल २०२० रोजी रामनाथ कोविंद यांच्या अध्यक्षतेखाली सामाजिक-आर्थिक विकासाला चालना देण्यासाठी केंद्र-क्षेत्रातील योजना म्हणून सुरू केला होता. सक्षमीकरण आणि अधिक स्वावलंबी ग्रामीण भारत.. मालमत्तेची माहिती गोळा करण्यासाठी ड्रोनसह विविध तंत्रज्ञानाचा वापर करून २०२१ ते २०२५ या कालावधीत या योजनेत देशभरातील सुमारे ६.६२ लाख गावांचे सर्वेक्षण केले जाईल. योजनेचा प्रारंभिक टप्पा २०२०-२१ मध्ये महाराष्ट्र, कर्नाटक, हरियाणा, उत्तर प्रदेश, उत्तराखंड, मध्य प्रदेश, पंजाब आणि राजस्थानमधील निवडक गावांमध्ये राबविण्यात आला.
## संदर्भ 
वर्ग:भारत सरकारद्वारे प्रायोजित योजना
वेस्ट इंडीज क्रिकेट संघाचा पाकिस्तान दौरा, २०२४-२५

वेस्ट इंडीज क्रिकेट संघाने जानेवारी २०२५ मध्ये दोन कसोटी सामने खेळण्यासाठी पाकिस्तानचा दौरा केला. ही मालिका २०२३-२०२५ आयसीसी वर्ल्ड टेस्ट चॅम्पियनशिपचा भाग बनली. जुलै २०२४ मध्ये, पाकिस्तान क्रिकेट बोर्ड (पीसीबी) ने २०२४-२५ घरच्या आंतरराष्ट्रीय हंगामाचा एक भाग म्हणून, दौऱ्यासाठीचे सामने निश्चित केले.

सुरुवातीला ही मालिका १६ जानेवारी (कराची येथे पहिली कसोटी) आणि २४ जानेवारी (दुसरी कसोटी) रोजी होणार होती. डिसेंबर २०२४ मध्ये, पाकिस्तान क्रिकेट बोर्डाने पहिली कसोटी कराचीतून मुलतान येथे हलवून मालिका पुन्हा शेड्यूल केली.

## खेळाडू
## दौऱ्यातील सराव सामना
## कसोटी मालिका
### पहिली कसोटी
### दुसरी कसोटी
## संदर्भ
## बाह्य दुवे 
* ईएसपीएन क्रिकइन्फोवर मालिका मुख्यपृष्ठ

वर्ग:इ.स. २०२५ मधील क्रिकेट
२०२४
वेस्ट इंडीज
पाकिस्तान
इंग्लंड क्रिकेट संघाचा भारत दौरा, २०२४-२५

इंग्लंड क्रिकेट संघ जानेवारी आणि फेब्रुवारी २०२५ दरम्यान भारतीय क्रिकेट संघाविरुद्ध खेळण्यासाठी भारत दौऱ्यावर आला होता. या दौऱ्यावर तीन आंतरराष्ट्रीय एकदिवसीय आणि पाच आंतरराष्ट्रीय टी२० सामने खेळविले गेले. जून २०२४ मध्ये, भारतीय क्रिकेट नियामक मंडळाने (बीसीसीआय) २०२४-२५ च्या मायदेशातील आंतरराष्ट्रीय हंगामाचा भाग म्हणून दौऱ्याचे वेळापत्रक निश्चित केले. २०२५ आयसीसी चॅम्पियन्स चषक स्पर्धेची पूर्वतयारी म्हणून एकदिवसीय मालिका खेळविली गेली.

प्रजासत्ताक दिनाची पूर्वतयारी तसेच त्याआधीच्या वचनबद्धता आणि जबाबदाऱ्यांबद्दल कोलकाता पोलिसांनी क्रिकेट असोसिएशन ऑफ बंगाल (सीएबी) ला केलेल्या विनंतीमुळे १३ ऑगस्ट २०२४ रोजी, बीसीसीआयने पहिल्या आणि दुसऱ्या टी२०  सामन्याचे ठिकाण बदलले.

## संघ
## आंतरराष्ट्रीय टी२० मालिका
### १ला आं.टी२० सामना
### २रा आं.टी२० सामना
### ३रा आं.टी२० सामना
### ४था आं.टी२० सामना
### ५वा आं.टी२० सामना
## आंतरराष्ट्रीय एकदिवसीय मालिका
### १ला आं.ए.दि. सामना
### २रा आं.ए.दि. सामना
### ३रा आं.ए.दि. सामना
## संदर्भयादी
## बाह्यदुवे
*मालिका मुख्यपान ईएसपीएन क्रिकइन्फोवर

२०२५
भारत
वर्ग:आंतरराष्ट्रीय क्रिकेट संघाचे भारतीय दौरे
वर्ग:इ.स. २०२५ मधील क्रिकेट
लाल मार्गिका (लखनौ मेट्रो)

**लाल मार्गिका (मार्गिका १)** (हिंदी : *रेड लाइन*) ही लखनौमधील प्रपुंज जलद परिवहन प्रणाली-लखनौ मेट्रो, यामधली एक मार्गिका आहे. या २२.८७ किमी च्या मार्गिकेवर चौधरी चरण सिंह आंतरराष्ट्रीय विमानतळ ते मुंशी पुलिया पर्यंत एकूण २१  मेट्रो स्थानके आहेत..याला लखनौचा उत्तर-दक्षिण मेट्रो वीथी म्हणूनही ओळखले जाते. लखनौ मेट्रो ट्रेनमध्ये चार डबे आहेत आणि या गाड्यांचा कमाल वेग ९० किमी/ता आहे. हा मार्ग उन्नत आणि भूमिगत आहे.    

## स्थानकांची यादी 
या मार्गावरील स्थानकांची यादी खालीलप्रमाणे आहे  

## हे देखील पहा 
*लखनौ मेट्रो
*निळी मार्गिका (लखनौ मेट्रो)

## संदर्भ 
## बाह्य दुवे 
* 

वर्ग:लखनौ मेट्रोमधील मार्गिका
वारंगळ मेट्रो

**वारंगल मेट्रो** ही भारतातील तेलंगाणा राज्यातील वारंगल शहरालासाठी प्रस्तावित मेट्रो प्रणाली आहे. या मेट्रोची काझीपेट रेल्वे स्थानक ते वारंगल रेल्वे स्थानक प्रयन्त १ ५  किलोमीटरची मार्गिका प्रस्तावित आहे. वाहतूक कोंडी कमी करण्यासाठी तसेच शहरातील आधुनिक आणि कार्यक्षम सार्वजनिक वाहतूक व्यवस्था उपलब्ध करून देण्यासाठी ही प्रणाली प्रस्तावित आहे.    महा मेट्रोकडून सविस्तर प्रकल्प अहवाल (डीपीआर) तयार केला जात आहे. 

## संदर्भ 
वर्ग:भारतात प्रस्तावित जलद परिवहन
मेट्रो
जबलपूर मेट्रो

**जबलपूर मेट्रो**, ही भारताच्या मध्य प्रदेश राज्यातील जबलपूर महानगर प्रदेशातील जबलपूर शहरासाठी प्रस्तावित एक जलद परिवहन प्रणाली आहे. या प्रकल्पाची घोषणा राज्याचे मुख्यमंत्री शिवराज सिंह चौहान यांनी १३ मार्च २०१४ रोजी केली होती. मुख्यमंत्र्यांनी २७ सप्टेंबर २०२३ रोजी जबलपूर येथे झालेल्या बैठकीत पुन्हा जाहीर केले की, जबलपूरला मेट्रो रेल्वे मिळेल. अभ्यासातून या प्रकल्पाच्या व्यवहार्यतेवर प्रश्नचिन्ह उपस्थित केले जात होते. व्यवहार्यता अहवालाचे काम डिसेंबर २०१७ मध्ये पूर्ण झाले असून जानेवारी २०१८ मध्ये हा वहाळ जाहीर करण्यात आला.

## मार्ग 
जबलपूर मेट्रो रेल्वे कॉर्पोरेशन अंतर्गत, जबलपूर मेट्रो मध्य प्रदेश राज्य सरकारने प्रस्तावित केल्यानुसार ५ टप्प्यांतर्गत ५ मार्गांवर धावेल. हे मार्ग खालील प्रमाणे आहेत: - 

१ला टप्पा :- हाउबाग ते ग्वारीघाट मार्गे पंचशील नगर. 

२रा टप्पा  :- छावणी, तिल्हारी आणि साळीवाडा मार्गे जबलपूर रेल्वे स्थानक ते नीमखेडा. 

३रा टप्पा :- डुमना नेचर रिझर्व्ह पार्क मार्गे मदन महाल रेल्वे स्थानक ते जबलपूर विमानतळ. 

४था टप्पा :- गऱ्हा पोलीस ठाणे मार्गे मदन महाल रेल्वे स्थानक ते कचनार सिटी. 

५व टप्पा :- कच्छपुरा रेल्वे स्थानाला  ते तिलवाडा घाट मार्गे इस्कॉन जबलपूर

## संदर्भ 
वर्ग:भारतात प्रस्तावित जलद परिवहन
वर्ग:मध्य प्रदेशातील प्रस्तावित आधारभूत संरचना
वर्ग:जबलपूरमधील वाहतूक
सॉलोमन (कॅन्सस)

**सॉलोमन** हे अमेरिकेच्या कॅन्सस राज्यातील डिकिन्सन आणि सेलीन काउंटीमधील एक छोटे शहर आहे.  २०२० च्या जनगणनेनुसार येथील लोकसंख्या ९९३ इतकी होती.  

सॉलोमन येथे पहिले टपाल कार्यालय ऑक्टोबर १८६०मध्ये सुरू झाले  तर शहराची स्थापना १८६६ मध्ये झाली.  १८७१मध्ये येथील नगरपालिका स्थापन झाली. 

हे शहर सॉलोमन नदीच्या मुखाजवळ असल्याने तेच नाव त्याला दिले गेले 

## जवळची गावे 
* सलायना
* ॲबिलीन

## संदर्भ 
वर्ग:कॅन्ससमधील शहरे
वर्ग:सेलीन काउंटी (कॅन्सस)
वर्ग:डिकिन्सन काउंटी (कॅन्सस)
योगेश महाजन

**योगेश महाजन** (सप्टेंबर, १९७६ – १९ जानेवारी, २०२५) हे एक भारतीय अभिनेता आणि लेखक होते, जे *देवों के देव...महादेव (२०११)*, *अदालत (२०१०)* आणि *जय श्री कृष्ण (२००८)* सारख्या लोकप्रिय दूरचित्रवाहिनी मालिकेतील उल्लेखनीय भूमिकांसाठी ओळखले जातात. महाजन यांनी प्रामुख्याने भोजपुरी चित्रपट, मराठी चित्रपट तसेच हिंदी दूरचित्रवाहिनी मालिकात काम केले. दूरचित्रवाहिनी मालिकेतील त्यांच्या पौराणिक भूमिकांसाठी ते ओळखले जातात. महाजन यांचे १९ जानेवारी २०२५ रोजी हृदयविकाराच्या झटक्याने निधन झाले.

महाजन यांनी आपल्या अभिनयाच्या कारकिर्दीला  दूरचित्रवहिनी वरून सुरुवात केली. देवों के देव... महादेव या मालिकेतीलमहर्षी भृगु यांच्या भूमिकेने त्यांची सर्वत्र प्रशंसा झाली. याच सोबत त्यांनी *मुंबईचे शहाणे* आणि *संसाराची माया* या मराठी चित्रपटात देखील काम केले होते.

त्यांच्या अभिनय कारकिर्दीव्यतिरिक्त, महाजन यांनी मनोरंजन उद्योगात त्यांची अष्टपैलुत्व दाखवून *पाझर (२०१७)* व्हिडिओसाठी लेखक म्हणून काम केले.

## अभिनय सूची 
## मृत्यू 
महाजन यांचे १९ जानेवारी २०२५ रोजी, उमरगाव, गुजरात येथे हृदयविकाराच्या झटक्याने निधन झाले.

## संदर्भ 
## बाह्य दुवे 
* 

वर्ग:इ.स. १९७६ मधील जन्म
वर्ग:हिंदी दूरचित्रवाहिनी अभिनेते
वर्ग:इ.स. २०२५ मधील मृत्यू
वर्ग:मराठी चित्रपट अभिनेते
वर्ग:पुरुष चरित्रलेख
रुंभोडी

रूंभोडी हे गाव अकोले पासून 7  किलोमीटर अंतरावर आहे. रुंभोडी बाजारपेठ मोठी आहे. आजुबाजुच्या इंदोरी, मेहंदुरी, शेरणखेल, पिंपळगाव, म्हाळादेवी निंब्रळ अशा गावांचे  रूंभोडी हे मध्यवर्ती केंद्र आहे. प्रामुख्याने प्रगतशील शेतकरी असा लौकिक रूंभोडीचा आहे. पुलाची वाडी,मोढा, लोहोटेवाडी, गणेशनगर( ठेंभुरटेक), दत्तवाडी, मालुंजकरवाडी, ठाकरवाडी आणि सावंतवाडी अश्या आठ वाड्यांनी हे गाव बणले आहे. मुख्य बागायती पिके , बारामाही शेती आणि शेतीवर आधारित वाहतूक व्यवस्था यावर येथील व्यवस्थापन अवलंबून आहे. दुध व्यवसाय पण चांगल्या पद्धतीने चालतो. शैक्षणिक बाबतीत हे गाव खूप प्रगती करते आहे.